Document ID: /roh_data/filtered/fineweb-2-filterrobots_roh.jsonl.gz/71090

L’effectiv cumpiglia passa 22'000 medias per creschieus ed iffaunts in lingua tu-das-cha, retorumauntscha, taliauna, francesa, inglaisa e portugaisa.
Las vacanzas da sted sun a fin e noss'acziun cul pass da ler d'eira ün bel success. Nus vains survgnieu inavous 24 pass cun tips da cudeschs ed ils iffaunts haun pudieu tscherner ün pitschen regal.
Ils trais premis in fuorma da buns da cudeschs vaun a Basilea, Segl e Turich.
Grazcha fich a tuottas e tuots chi haun piglio part ed eir in avegnir bun divertimaint cun vossa lectüra!
Per persunas periclitedas arcumandains scu fin uossa:
Per dumandas stains gugent a disposiziun.
Uossa essans eir nus preschaints sün Instagram.
Nus vains aviert düraunt las vacanzas d'utuon ed eir tuot il mais da november.
Ans allegrains da vossa visita!
Quist'an pudaivans organiser nossa deschevla preschentaziun da cudeschs i'l ram da l'Eivna da las Bibliotecas dal Grischun.
Per garantir la distanza necessaria, vainsa pruvo our ün nouv format e vains scumpartieu nos public in tuot la chesa.
Nus bibliotecaras vains fat la runda e preschanto davaunt pitschnas gruppas dad interessos nouvs romans, cudeschs auditivs, films, cudeschs per iffaunts e dapü.
Zieva la part literara pudaivan tuots giodair ün pitschen aperitiv e fer viva sün nos giubileum.
Fotografias e dapü as chatta cò.
La biblioteca vain purteda da la Fundaziun «Biblioteca Engiadinaisa».